परंतु खाद्य मूल्य महंगाई के भी अपने प्रभाव हैं। अगर आधी श्रम शक्ति की आय वृद्घि की दर धीमी होगी तो उनकी खपत भी कमजोर होगी। उदाहरण के लिए वे अपने घरों में नए कमरे नहीं बनाएंगे या कच्चे मकान से पक्के मकान का रुख नहीं करेंगे। वित्तीय बचत को ऊपरी आधे वर्ग से नीचे के लोगों की खपत बढ़ाने में प्रयोग करने की कोई प्रभावी व्यवस्था हमारे पास नहीं है। इस सिलसिले में न तो ऋण की व्यवस्था है और न ही वैकल्पिक रोजगारों की। इसके राजनीतिक निहितार्थ भी हैं। हम हाल में किसानों के विरोध प्रदर्शन में यह देख चुके हैं। आगामी आम चुनाव करीब हैं और सरकार को इनमें से कुछ चिंताओं को दूर करना होगा।